A kovászolás évezredes hagyománya nem véletlen. A hajdanvolt pékmesterek és vásárlóik hamar felismerték, hogy a lassú érlelésű kovászos kenyerek jót tesznek az egészségnek. Ennek - ma már tudományosan is feltárt - oka az, hogy a kovászban található jó baktériumok a kenyértészta érlelése során megkezdik lebontani a liszt alkotórészeit. Mondhatjuk azt is, hogy ez a folyamat egyfajta előemésztés, ami nagyban megkönnyíti a gyomrunk és tápcsatornánk dolgát. Mivel a szénhidrátok is bontódnak, a vércukorszintet is kevésbé emeli egy jó kovászos kenyér.